

# ROKIŠKIO RAJONO SAVIVALDYBĖS TARYBA

**SPRENDIMAS**

**DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS 2020 METŲ VEIKLOS IR LĖŠŲ PANAUDOJIMO ATASKAITOS PATVIRTINIMO**

2020 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Rokiškio rajono savivaldybės tarybos 2020 m. birželio 26 d. sprendimu Nr. TS-191 patvirtintų Rokiškio rajono savivaldybės smulkaus ir vidutinio verslo plėtros programos nuostatų 3.7.4 punktu, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės smulkaus ir vidutinio verslo plėtros programos 2020 metų veiklos ir lėšų panaudojimo ataskaitą (pridedama).

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Justina Daščioraitė

PATVIRTINTA

Rokiškio rajono savivaldybės tarybos

2020 m. gruodžio 23 d. sprendimu Nr. TS-

# ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS 2020 METŲ VEIKLOS IR LĖŠŲ PANAUDOJIMO ATASKAITA

Rokiškio rajono savivaldybės tarybos 2020 m. sausio 31 d. sprendimu Nr. TS-3 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“ nauja redakcija patvirtinti Rokiškio rajono savivaldybės smulkaus ir vidutinio verslo plėtros programos (toliau – Programa) nuostatai, kurie buvo pakoreguoti Rokiškio rajono savivaldybės tarybos 2020 m. balandžio 24 d. tarybos sprendimu Nr. TS-110. Nuostatų naujoje redakcijoje buvo padaryta nemažai esminių pakeitimų, pakoreguojant remtinas veiklos sritis, apribojant pateikiamų paraiškų vienam verslo subjektui skaičių, prašomos paramos sumą, paraiškų priėmimo tvarką ir vertinimo kriterijus. Remiantis Smulkaus ir vidutinio verslo plėtros programos vertinimo komisijos pasiūlymais, buvo parengta pakoreguota Programos nuostatų redakcija, patvirtinta Rokiškio rajono savivaldybės tarybos 2020 m. birželio 26 d. sprendimu Nr. TS-191.

2020 m. Rokiškio rajono savivaldybės smulkaus ir vidutinio verslo plėtros programos vertinimo komisija nustatė 4 prioritetines rėmimo sričių prioritetines kryptis, akcentuodama verslo vykdymą kaimo vietovėje, dėmesį labai mažoms įmonėms, turinčioms iki 10 darbuotojų bei vykdančioms stacionarią veiklą Rokiškio miesto Nepriklausomybės aikštėje, taip pat verslo subjektams, nukentėjusiems nuo COVID-19, įrašytiems į VMI skelbiamą aktualų sąrašą. Detali informacija apie programą, remiamas sritis, paraiškos bei pridedamos formos paskelbta Rokiškio rajono savivaldybės internetinėje svetainėje [www.rokiskis.lt](http://www.rokiskis.lt/) skyrelyje Verslininkams / Parama verslui. Informacija apie Rokiškio rajono savivaldybės smulkaus ir vidutinio verslo plėtros programos galimybes buvo viešinama Rokiškio rajono laikraštyje ,,Rokiškio sirena“, taip pat Rokiškio rajono savivaldybės internetinėje svetainėje [www.rokiskis.lt](http://www.rokiskis.lt/) bei feisbuko paskyroje.

2020 m. Rokiškio rajono savivaldybės smulkaus ir vidutinio verslo plėtros programai Rokiškio rajono savivaldybės taryba skyrė 70000 Eur, panaudota 69856,57 Eur. Nepanaudota lėšų dalis – 143,43 Eur. Remiantis SVV plėtros programos vertinimo komisijos protokolo Nr. VP-12 6 nutartimi, komisijos nariai nusprendė likusią nepanaudotą lėšų dalį grąžinti į savivaldybės biudžetą. Iš viso surengta 13 programos vertinimo komisijos posėdžių.

Nuo liepos 1 d. iki lapkričio 12 d. buvo inicijuoti 3 kvietimai teikti paraiškas paramai gauti. Antrojo ir trečiojo kvietimų metu buvo kviečiama teikti paraiškas subsidijai verslo idėjai įgyvendinti. Informacija apie kvietimų pradžią buvo skelbiama [www.rokiskis.lt](http://www.rokiskis.lt) svetainėje, savivaldybės feisbuko paskyroje, laikraštyje „Rokiškio Sirena“, apie kvietimą rašė laikraštis „Gimtasis Rokiškis“. SVV plėtros programos vertinimo komisija svarstė 102 paraiškas. Paramos kreipėsi 69 rajono verslo subjektas ir 1 fizinis asmuo dėl subsidijos verslo idėjai įgyvendinti. Parama suteikta 95 pateiktoms paraiškoms: 30 uždarųjų akcinių bendrovių (2019 m. parama suteikta 16), 5 asmenims (2019 m. – 3 asmenims), vykdantiems individualią veiklą, 23 mažosioms bendrijoms (2019 m. – 21 mažajai bendrijai), 1 viešajai įstaigai, 4 individualioms įmonėms.

Kompensuotas 11 įmonių steigimo mokestis, 8 verslo subjektų informacinių, reklaminių leidinių parengimo ir leidybos išlaidos, 6 verslo subjektų palūkanos už paskolą, 11 mokymo kursų-seminarų išlaidos, 2 įmonių naujų internetinių svetainių sukūrimo išlaidos, dalinai prisidėta prie 2 Rokiškio rajono darbdavių projektų, laimėjusių paramą pagal Vietinių užimtumo iniciatyvų programą, ir skirta parama 11 naujų darbo vietų steigti, kompensuota 46 paraiškų įmonių, pradedančių arba plečiančių veiklą, išlaidas, 1 paraiškai kompensuotos dalyvavimo parodoje išlaidos, 1 paraiškai – žemės mokestis, 1 paraiškai naujai darbo vietai sukurti, kai įdarbinamas bedarbis, registruotas Užimtumo tarnybos prie Socialinės apsaugos ir darbo ministerijos Rokiškio skyriuje, 1 paraiškai – patalpų nuomos mokestis, 2 paraiškoms – naujų darbo vietoms sukurti, kompensuojant socialinio draudimo mokestį, 1 paraiškai – įrangos draudimui dalyvaujant Užimtumo tarnybos prie Socialinės apsaugos ir darbo ministerijos vykdomose programose, 1 paraiškai subsidijai verslo idėjai įgyvendinti, 7 pateiktoms paraiškoms finansavimas nebuvo suteiktas.

Smulkios bei vidutinės įmonės turi didelę įtaką rajono ekonomikos vystymuisi. Pastebima tendencija, kad nuo 2015 iki 2020 m. pradžios rajone vidutiniškai padidėjo veikiančių įmonių skaičius nuo 517 iki 659, t. y. apie 27,4 proc.

Remiantis Smulkaus ir vidutinio verslo plėtros programos nuostatų 5.8 punktu, verslo subjekto veiklą, susijusią su skirta finansine parama, 2 metus turi teisę tikrinti Komisija – ne mažiau kaip du Komisijos nariai ir Programos sekretorius, organizuojant patikrą verslo vystymo vietoje. Komisija atsitiktiniu būdu pasirinko 9 įmones, gavusias Programos paramą pagal nuostatų 4.4.12. kryptį, kuria remiantis įmonėms, kurios vykdo savo veiklą ne ilgiau nei penkerius metus nuo jų įsteigimo dienos ir plečia savo veiklą, buvo kompensuojamos patalpų remonto išlaidos, įrangos, būtinos veiklai vykdyti ir kt. įsigijimas, išskyrus N1 ir M1 kategorijoms priskirtas transporto priemones, jei tos išlaidos nebuvo ir nėra finansuojamos iš kitų finansavimo šaltinių. Atsitiktine tvarka patikrai pasirinktos UAB „Snetlauža“, MB „Riksus“, MB „Rengista“, UAB „Rokagra“, UAB „Ermelita“, MB „Turkela“, MB „Staika“, MB „Kepi verdi“, MB „Rudema“. Šalyje paskelbus karantiną, nuspręsta įmonėms leisti pateikti visą su gauta parama susijusią informaciją elektroniniu būdu. Ataskaitos buvo pateiktos laiku. Pažeidimų nustatyta nebuvo.

Ataskaitos pateikimo metu tarp pareiškėjų nebuvo nustatyta bankrutuojančių verslo subjektų.

Rokiškio rajono savivaldybės smulkaus ir vidutinio verslo plėtros programos 2020 m. suteikta parama pagal paramos kryptis:

# Smulkaus ir vidutinio verslo subjektų, gavusių paramą, sąrašas

|  |  |  |  |
| --- | --- | --- | --- |
| **Eil. Nr.** | **Paremtos veiklos** | **Pareiškėjas** | **Paramos dydis iš SB programos**  **(Eur)** |
| **1.** | **4.4.1. palūkanų kompensavimas smulkaus ir vidutinio verslo subjektui, gavusiam kreditą. Palūkanų kompensavimas vykdomas ne daugiau kaip 50 proc. ir ne ilgiau kaip už 12 mėnesių nuo paraiškos pateikimo dienos** | | |
|  | 50 proc. palūkanų už paskolą administracinio pastato ir žemės sklypo įsigijimui | UAB „Laisvas vėjas“ | **342,50** |
|  | 50 proc. palūkanų įmonės veiklos plėtrai | UAB „Transrada“ | **315,55** |
|  | 50 proc. palūkanų kompensavimas | Eiviltas Striupas | **235,80** |
|  | 50 proc. palūkanų kompensavimas pastato įsigijimui įmonės plėtrai | MB „Renmoto“ | **108,50** |
|  | 50 proc. palūkanų kompensavimas | MB „Deineda“ | **1424,50** |
|  | 50 proc. palūkanų kompensavimas | S. Dzindzelėtos PĮ „Reginos salonas“ | **203,40** |
|  | **IŠ VISO:** | | **2630,25** |
| **2.** | **4.4.2. naujos darbo vietos\* sukūrimo, 5 kurią įdarbinamas bedarbis, nustatyta tvarka registruotas Užimtumo tarnybos prie socialinės apsaugos ir darbo ministerijos Rokiškio skyriuje, sudarant su juo neterminuotą darbo sutartį ir išlaikant sukurtą darbo vietą ne mažiau kaip vienerius metus, išlaidų smulkaus ir vidutinio verslo subjektui kompensavimas, apmokant iki 6 mėnesių 50 proc. minimalios mėnesinės algos už vieną naują darbo vietą, jei tos naujos darbo vietos kūrimas nebuvo finansuojamas iš Užimtumo tarnybos prie socialinės apsaugos ir darbo ministerijos** | | |
|  | Naujos darbo vietos sukūrimas | UAB „Senas grafas plius“ | **1274,70** |
|  | **IŠ VISO:** | | **1274,70** |
| **3.** | **4.4.3. įmonės steigimo dokumentų kompensavimas asmenims, registravusiems įmonę ne vėliau kaip prieš 18 mėn. nuo paraiškos pateikimo dienos, t. y. pavadinimo registravimo į JAR ir registrų centro mokestis už įmonės registravimą, ir notaro išlaidos už įstatų patvirtinimą (pagal šią priemonę lėšos konsultantams yra netinkamos finansuoti)** | | |
|  | MB steigimas | MB „JVN“ | **67,83** |
|  | MB steigimas | MB „TF Transport“ | **67,83** |
|  | UAB steigimas | UAB „Aplinkos broliai“ | **73,56** |
|  | MB steigimas | MB „Alchemikai“ | **67,60** |
|  | MB steigimas | MB „WFMA“ | **121,67** |
|  | Individuali įmonė | Jolantos Banienės IĮ | **29,54** |
|  | UAB steigimas | UAB „Prokasa“ | **73,56** |
|  | MB steigimas | MB „Greitveža“ | **67,83** |
|  | MB steigimas | MB „Transvelka“ | **67,83** |
|  | UAB steigimas | UAB „Martko“ | **205,88** |
|  | MB steigimas | MB „Miško mėlynė“ | **32,51** |
|  | **IŠ VISO:** | | **875,64** |
| **4.** | **4.4.4. iki 50 proc. žemės, žemės nuomos arba nekilnojamojo turto mokesčio (mokesčio lengvatą pasirenka pati įmonė) kompensavimas už paskutinį mokestinį laikotarpį** | | |
|  | Žemės nuomos mokestis | UAB „Transrada“ | **279,50** |
|  | **IŠ VISO:** | | **279,50** |
| **5.** | **4.4.5. specialiųjų mokymo kursų, seminarų, konsultacijų išlaidų kompensavimas. Finansavimas skiriamas trumpalaikiams (ne ilgesniems kaip vieno mėnesio trukmės) darbuotojų, įmonės savininkų ar individualia veikla užsiimančių asmenų mokymams, siekiant suteikti ir (ar) tobulinti jų profesinius gebėjimus, žinias ir įgūdžius** | | |
|  | Teorinių žinių ir praktinių įgūdžių tobulinimo kursai | MB „Dentesa“ | **400,00** |
|  | Darbų saugos ir priešgaisrinės saugo mokymai | MB „JVN“ | **163,10** |
|  | Vadovų, aptarnaujančio personalo ir virtuvės darbuotojų mokymai | UAB „Laisvas vėjas“ | **646,00** |
|  | Kvalifikacijos kėlimas | UAB „Rokiškio apdaila“ | **155,20** |
|  | Permanentinio makiažo mokymai | Justina Vingrienė | **525,00** |
|  | Anglų kalbos kursai | Ieva Kilienė | **360,00** |
|  | Permanentinio makiažo mokymai | Simona Skrandauskaitė | **1200,00** |
|  | Seminarai finansų srityje | MB „Verslidėja“ | **244,83** |
|  | Soc. Tinklų rinkodaros, elektroninės prekybos mokymai | UAB „Penkios balos vandeny“ | **57,00** |
|  | Gyvūnų kirpimo mokymai | Jolantos Banienės IĮ | **412,50** |
|  | Antakių, lūpų makiažo mokymai | UAB „Upės spektras“ | **120,00** |
|  | **IŠ VISO:** | | **4283,63** |
| **6.** | **4.4.6. rajono smulkių ir vidutinių verslo subjektų dalyvavimas parodose, mugėse ar verslo misijoje Lietuvoje ar užsienyje dalinis išlaidų kompensavimas. Finansavimo lėšos gali būti skiriamos tik faktiškai patirtoms dalyvavimo parodoje išlaidoms: registracijos mokesčiui, parodinio ploto nuomai, stendo dizainui ir įrangai; papildomai stendų įrangai ir paslaugoms; reklamos paslaugoms (reklaminiams spaudiniams, įrašui kataloge); muitinės tarpininko paslaugoms ir krovos darbams; parodos eksponatų draudimui** | | |
|  | Dalyvavimo mugėse išlaidų kompensavimas | N. Liolio ledų gamybos įmonė | **116,00** |
|  | **IŠ VISO:** | | **116,00** |
| **7.** | **4.4.7. naujų internetinių, elektroninių, vaizdinių priemonių parengimo, sukūrimo išlaidų**  **dalinis kompensavimas** | | |
|  | Internetinės svetainės sukūrimas | MB „WFMA“ | **875,03** |
|  | Elektroninės parduotuvės kūrimas | UAB „Penkios balos vandeny“ | **176,45** |
|  | **IŠ VISO:** | | **1051,48** |
| **9.** | **4.4.9. laimėjusiems valstybės paramą pagal Vietinių užimtumo iniciatyvų programą rajono darbdavių projektams darbo vietos kūrimo išlaidų dalinis kompensavimas;** | | |
|  | 1 darbo vietos sukūrimas | UAB „Lašų duona“ | **607,00** |
|  | 10 darbo vietų sukūrimas | UAB „Mickūnų socialiniai sprendimai“ | **6070,00** |
|  | **IŠ VISO:** | | **6677,00** |
| **11.** | **4.4.11. kilnojamojo ilgalaikio materialiojo ir nematerialiojo turto, kurio vertė ne mažesnė nei 500 Eur įsigijimas, išskyrus patalpų/pastatų remonto išlaidas ir/ar įrangą, išvardintą 4.8 punkte, įmonės išlaidoms, patirtoms pradedant arba plečiant veiklą, kompensuoti, kai vienai įmonei kompensuojama iki 50 proc. išlaidų už įrangos ir kitų prekių įsigijimą** | | |
|  | Kompiuteris, biuro baldai | UAB „Ermelita“ | **507,64** |
|  | Mobilus žirklinis keltuvas, montavimo staklės | UAB „Trečias brolis“ | **446,28** |
|  | Vikšrinis mini ekskavatorius | UAB „Rytkirta“ | **2100,00** |
|  | Krovininis automobilis | UAB „Bajorkasis“ | **2400,00** |
|  | Sunkvežimis ir sunkvežimio priekaba | UAB „Jonroka“ | **1250,00** |
|  | Betono maišyklė | G. Varno IĮ | **670,00** |
|  | Sunkvežimis ir priekaba | MB „Rokveža“ | **973,77** |
|  | Kasos aparatas | UAB „Laisvas vėjas“ | **420,00** |
|  | Sraigtinis kompresorius | MB „Metorolis“ | **1500,00** |
|  | Puspriekabė | MB „Naša“ | **2400,00** |
|  | Dujinė viryklė | UAB „Senas grafas plius“ | **430,15** |
|  | Elektriniai paspirtukai | 1. Šablinsko įmonė „Rytų Sanpola“ | **512,40** |
|  | Hidraulinis kūjis | UAB „Rokiškio apdaila“ | **1000,00** |
|  | Krūmapjovė | UAB „Rokirta“ | **205,79** |
|  | Programinė įranga, skysto kuro katilas | MB „Riksus“ | **1164,74** |
|  | Šaldymo vitrinos | N. Liolio ledų gamybos įmonė | **851,24** |
|  | Ratlankių lyginimo staklės | MB „Serata“ | **1446,20** |
|  | Ultragarsinis skaleris | UAB „Rokiškio odontologijos klinika“ | **578,53** |
|  | Filmavimo įranga | MB „Alchemikai“ | **1415,45** |
|  | Krovininis sunkvežimis | UAB „Rokdeitoma“ | **1800,00** |
|  | Kompiuterinė įranga | MB „WFMA“ | **606,86** |
|  | Elektrinių stalų įsigijimas | MB „Statinio projektas“ | **142,00** |
|  | Miegamojo komplekto įsigijimas | UAB „Everena“ | **2100,00** |
|  | Vaizdo apsaugos sistemos | UAB „Leokordis“ | **418,82** |
|  | Apsaugos sistemos, monitorius | MB „Rokiškio transpa“ | **429,75** |
|  | Šaldytuvai | UAB „Hedas“ | **559,70** |
|  | Dažymo pompa ir šlifavimo sistema | MB „Apdaila plius“ | **674,93** |
|  | Muzikinė įranga | MB „Sautvilė“ | **239,20** |
|  | 3D dantų protezų modeliavimo įranga | MB „Dentesa“ | **464,88** |
|  | Ekskavatorius | MB „Eugenijaus kasyba“ | **1500,00** |
|  | Įranga restoranui | UAB „Artėjus“ | **2100,00** |
|  | Kilnojamojo paviljono įsigijimas | Jolantos Banienės IĮ | **1199,40** |
|  | Kompiuterinė įranga | UAB „Rokagra“ | **275,20** |
|  | Kompiuterinė įranga | UAB „Intellmedia Solutions“ | **514,80** |
|  | Ofiso baldai | UAB „Ermelita“ | **583,20** |
|  | Vaizdo ir programinė įranga | VšĮ „Baltas ekranas“ | **1901,90** |
|  | Sunkvežimio priekaba | UAB „Edotas“ | **1800,00** |
|  | Šaldytuvai | N. Liolio ledų gamybos įmonė | **290,00** |
|  | Planiravimo kaušas | MB „Eksvita“ | **149,50** |
|  | Dantų kapų gamybos aparatas | UAB „Rokiškio odontologijos klinika“ | **402,50** |
|  | Planiravimo kaušas | MB „Rokiškio keliai“ | **624,50** |
|  | Kompiuterinė įranga ir nerūdijančio plieno stalviršis | MB „Dentesa“ | **722,40** |
|  | Kompiuterinė įranga | UAB „AJ Electronics“ | **166,03** |
|  | Ekskavatorius | UAB „Daimaris“ | **1800,00** |
|  | Konteinerinė patalpa | MB „Miško mėlynė“ | **1295,00** |
|  | Kompiuterinė įranga, dyzelinis generatorius, pastoliai | UAB „Snetlauža“ | **1500,00** |
|  | **IŠ VISO:** | | **44532,76** |
| **12.** | **4.4.12. patalpų nuomos mokesčio apmokėjimas ne vėliau kaip prieš 18 mėnesių nuo paraiškos pateikimo dienos įsteigtoms įmonėms rokiškio rajone; patalpų nuomos kompensacija taikoma už 12 mėnesių, skaičiuojant nuo paraiškos pateikimo dienos, vieno kvadratinio metro patalpų nuomos kaina neturi viršyti 4 Eur** | | |
|  | Patalpų nuomos išlaidų kompensavimas | MB „Saldumynų kampelis“ | **600,00** |
|  | **IŠ VISO:** | | **600,00** |
| **13.** | **4.4.13. naujų darbo vietų\* sukūrimui, kompensuojant socialinio draudimo mokestį ne daugiau kaip 3 naujai įdarbintiems darbuotojams, ir ne ilgesniam, kaip 6 mėnesių laikotarpiui** | | |
|  | Socialinio draudimo mokestis | Eiviltas Striupas | **144,56** |
|  | Socialinio draudimo mokestis | UAB „Rokagra“ | **1179,26** |
|  | **IŠ VISO:** | | **1323,82** |
| **15.** | **4.4.15. informacinių, reklaminių leidinių parengimo ir leidybos bei kitų reklamos priemonių išlaidoms padengti** | | |
|  | Reklamos išlaidos | UAB „Ermelita“ | **33,26** |
|  | Įmonės logotipo kūrimo, reklamos išlaidos | UAB „Trečias brolis“ | **753,72** |
|  | Reklamos išlaidos | UAB „Jonroka“ | **300,00** |
|  | Reklamos išlaidos | Ieva Kilienė | **357,00** |
|  | Reklamos išlaidos | UAB „Senas grafas plius“ | **395,15** |
|  | Reklamos išlaidos | Eiviltas Striupas | **49,78** |
|  | Reklaminis stendas | MB „Serata“ | **558,00** |
|  | Reklamos išlaidos | UAB „Penkios balos vandeny“ | **530,02** |
|  | **IŠ VISO:** | | **2976,93** |
| **16.** | **4.4.16. įrangos draudimas dalyvaujant Užimtumo tarnybos prie Socialinės apsaugos ir darbo ministerijos vykdomose programose, kompensuojamos nupirktos įrangos pirmųjų metų draudimo išlaidos** | | |
|  | Įrangos draudimas | UAB „Montaba“ | **234,86** |
|  | **IŠ VISO:** | | **234,86** |
| **17.** | **4.4.17. subsidija verslo idėjai įgyvendinti** | | |
|  | Specializuotų baldų, skirtų žmogui ir jo augintiniui, gamyba | Kornelija Žiaugraitė | **3000,00** |
|  | **IŠ VISO:** |  | **3000,00** |
|  | **IŠ VISO SKIRTA VERSLO SUBJEKTAMS REMTI: 69856,57** | | |

Vadovaujantis Valstybinio socialinio draudimo fondo valdybos prie Socialinės apsaugos ir darbo ministerijos internetinėje svetainėje <http://draudejai.sodra.lt/draudeju_viesi_duomenys/>

„informacija apie draudėjo viešus duomenis“ pažymomis (2020-11-24) Rokiškio rajono savivaldybės smulkaus ir vidutinio verslo plėtros programos lėšomis 2020 m. paremtose įmonėse Rokiškio rajone viso dirba 398 asmenys.

# Lėšų, skirtų SVV plėtros programai, statistika (2010-2020 m.)

**2010-2020 m. gautų ir svarstytų paraiškų apžvalga**

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS 2020 METŲ VEIKLOS IR LĖŠŲ PANAUDOJIMO ATASKAITOS PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Šio sprendimo projekto tikslas – atsiskaitymas Rokiškio rajono savivaldybės tarybos nariams už Smulkaus ir vidutinio verslo plėtros programos veiklą ir panaudotas lėšas, skirtas programai iš savivaldybės biudžeto 2020 m.

**Šiuo metu esantis teisinis reglamentavimas.**

Rokiškio rajono savivaldybės tarybos 2020 m. birželio 26 d. sprendimas Nr. TS-191 „Dėl Rokiškio rajono smulkaus ir vidutinio verslo plėtros programos nuostatų patvirtinimo“.

**Sprendimo projekto esmė.**

Sprendimo projekte pateikiama informacija apie Rokiškio rajono Rokiškio rajono smulkaus ir vidutinio verslo plėtros programos veiklą ir lėšų panaudojimą už 2020 metus.

2020 m. Rokiškio rajono savivaldybės smulkaus ir vidutinio verslo plėtros programai Rokiškio rajono savivaldybės taryba skyrė 70000 Eur, panaudota 69856,57 Eur. SVV plėtros programos vertinimo komisija svarstė 102 paraiškas. Paramos kreipėsi 69 rajono verslo subjektas ir 1 fizinis asmuo dėl subsidijos verslo idėjai įgyvendinti. Parama suteikta 95 pateiktoms paraiškoms: 30 uždarųjų akcinių bendrovių (2019 m. parama suteikta 16), 5 asmenims (2019 m. – 3 asmenims), vykdantiems individualią veiklą, 23 mažosioms bendrijoms (2019 m. – 21 mažajai bendrijai), 1 viešajai įstaigai, 4 individualioms įmonėms.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės tarybos nariai ir Rokiškio rajono gyventojai sužinos apie Rokiškio rajone smulkaus ir vidutinio verslo subjektams teiktą paramą, bei apie tikslingą lėšų panaudojimą 2020 m. Programa skatina gyventojų verslumą bei smulkaus ir vidutinio verslo plėtrą, taip prisidedant prie nedarbo mažinimo bei užimtumo didinimo Rokiškio rajone.

**neigiamos** – nėra.

**Kokia sprendimo nauda Rokiškio rajono gyventojams.**

Rokiškio rajono gyventojai sužinos apie Rokiškio rajone smulkaus ir vidutinio verslo subjektams teiktą paramą bei apie tikslingą lėšų panaudojimą 2020 m., naujai įsikūrusias įmones, teikiamas paslaugas ir galimybę patiems pradėti arba plėsti verslą, kreiptis paramos. Įmonės, plėsdamos savo veiklą, teikdamos naujas paslaugas, sukuria ir naujas darbo vietas ne tik sau, bet ir įdarbina darbuotojus, tai mažina nedarbo lygį rajone. Be to, verslo subjektai sumoka į valstybės ir savivaldybės biudžetą jiems priklausančius mokesčius, kurie vėliau perskirstomi rajono savivaldybei.

**Finansavimo šaltiniai ir lėšų poreikis**.

Sprendimo įgyvendinimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Strateginio planavimo, investicijų ir viešųjų pirkimų skyriaus

vyr. specialistė Justina Daščioraitė